open-index/open-wikipedia-markdown huggingface dataset:
ทัศนียา รัตนเศรษฐ

**ทัศนียา รัตนเศรษฐ** (เกิด 21 กันยายน พ.ศ. 2497) อดีตสมาชิกสภาผู้แทนราษฎรจังหวัดนครราชสีมา อดีตกรรมาธิการในคณะกรรมาธิการกิจการสภาผู้แทนราษฎร

## ประวัติ
ทัศนียา รัตนเศรษฐ เกิดเมื่อวันที่ 21 กันยายน พ.ศ. 2497 เป็นบุตรของนายฮ่างเทียง และนางน้อย แซ่ตั้ง มีพี่น้อง 4 คน หนึ่งในนั้นคือ(นายอมรศักดิ์ ตั้งบริพัตรสกุล) อดีตนายกเทศมนตรีตำบลหนองหงส์ จังหวัดบุรีรัมย์ สำเร็จการศึกษา การศึกษาบัณฑิต จากมหาวิทยาลัยศรีนครินทรวิโรฒ วิทยาเขตพิษณุโลก และ พัฒนาบริหารศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์

ทัศนียา สมรสกับนายวิรัช รัตนเศรษฐ อดีตรัฐมนตรีช่วยว่าการกระทรวงเกษตรและสหกรณ์ แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
# นายอธิรัฐ รัตนเศรษฐ ส.ส. นครราชสีมา พรรคพลังประชารัฐ 
# นายทวิรัฐ รัตนเศรษฐ ส.ส. นครราชสีมา พรรคพลังประชารัฐ
# นายตติรัฐ รัตนเศรษฐ

## งานการเมือง
ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคมหาชน และได้รับการเลือกตั้ง โดยเอาชนะนางพิชญ์สินี มุ่งฝากกลาง จากพรรคไทยรักไทยไป 310 คะแนน ส่งผลให้เป็น ส.ส. 1 ใน 2 คนของพรรคมหาชน และเป็น ส.ส.นครราชสีมาเพียงหนึ่งเดียวที่ไม่ได้สังกัดพรรคไทยรักไทย

ต่อมา พ.ศ. 2550 นางทัศนียาย้ายไปสังกัดพรรครวมใจไทยชาติพัฒนา และได้รับเลือกตั้งมาเป็นอับดับที่หนึ่งของเขต (มี ส.ส. ได้ 3 คน) ปี พ.ศ. 2554 ย้ายไปสังกัดพรรคเพื่อไทย และได้รับการเลือกตั้งเป็นครั้งที่ 3

### สมาชิกสภาผู้แทนราษฎร
ทัศนียา รัตนเศรษฐ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคมหาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรครวมใจไทยชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
#การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคพลังประชารัฐ

## เครื่องราชอิสริยาภรณ์

## อ้างอิง

## แหล่งข้อมูลอื่น
*นางทัศนียา รัตนเศรษฐ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนางทัศนียา รัตนเศรษฐ, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นางทัศนียา รัตนเศรษฐ) , ศูนย์ข้อมูลนักการเมืองไทย

หมวดหมู่:บุคคลจากจังหวัดนครราชสีมา
หมวดหมู่:สกุลรัตนเศรษฐ
หมวดหมู่:ข้าราชการพลเรือนชาวไทย
หมวดหมู่:นักการศึกษาชาวไทย
หมวดหมู่:ผู้บริหารสถานศึกษาชาวไทย
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคมหาชน
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:พรรคภูมิใจไทย
หมวดหมู่:บุคคลจากคณะศึกษาศาสตร์ มหาวิทยาลัยนเรศวร
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โกศล ปัทมะ

**โกศล ปัทมะ**  (เกิด 29 มกราคม พ.ศ. 2510) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย อดีตรองประธานกรรมาธิการการอุตสาหกรรม

## ประวัติ
โกศล เกิดเมื่อวันที่ 29 มกราคม พ.ศ. 2510 ที่จังหวัดนครราชสีมา เป็นบุตรนายบุศย์ กับนางปัดทุม ปัทมะ เป็นน้องชายนพดล ปัทมะ 

สำเร็จการศึกษามัธยมศึกษาตอนปลาย จากโรงเรียนอำนวยศิลป์ พระนคร ระดับปริญญาตรีและระดับปริญญาโท รัฐศาสตร์ จากมหาวิทยาลัยรามคำแหง

## งานการเมือง
พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมาเป็นครั้งแรก สังกัดพรรคเพื่อไทย เคยดำรงตำแหน่งรองประธานกรรมาธิการสามัญประจำสภา ในคณะกรรมาธิการการอุตสาหกรรม

### สมาชิกสภาผู้แทนราษฎร
โกศล ปัทมะ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครราชสีมา สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายโกศล ปัทมะ , เว็บไซต์รัฐสภาไทย
*บัญชีแสดงรายการทรัพย์สินและหนี้สินของนายโกศล ปัทมะ, สำนักงานคณะกรรมการป้องกันและปราบปรามการทุจริตแห่งชาติ
*ข้อมูลนักการเมืองไทย (นายโกศล ปัทมะ), ศูนย์ข้อมูลนักการเมือง

หมวดหมู่:นักการเมืองจากจังหวัดนครราชสีมา
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
สุชาติ ภิญโญ

**สุชาติ ภิญโญ** (เกิด 14 มกราคม พ.ศ. 2513) อดีตสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย ปัจจุบันสังกัดพรรคภูมิใจไทย

## ประวัติ
สุชาติ เกิดเมื่อวันที่ 14 มกราคม พ.ศ. 2513 ที่อำเภอบัวใหญ่ จังหวัดนครราชสีมา เป็นบุตรนายช่อ นางอ่อนสา ภิญโญ 

สำเร็จการศึกษาวิทยาศาสตรบัณฑิต สาขาเกษตรศาสตร์ และวิทยาศาสตรมหาบัณฑิต สาขาเกษตรศาสตร์ จากมหาวิทยาลัยเชียงใหม่

## งานการเมือง
อดีตเป็นสมาชิกองค์การบริหารส่วนจังหวัด เขตอำเภอแก้งสนามนาง ปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย และได้รับคะแนนกว่า 40,000 คะแนน เอาชนะสมชัย ฉัตรพัฒนศิริ จากพรรคชาติพัฒนาเพื่อแผ่นดิน และอรทัย พลวิเศษ จากพรรคภูมิใจไทย ที่ได้คนละประมาณ 20,000 คะแนน และได้รับเลือกตั้งเป็นสมัยที่ 2 ในการเลือกตั้ง พ.ศ. 2562

หลังการเลือกตั้ง พ.ศ. 2562 เขามีบทบาทในการลงมติสวนทางกับมติของพรรคเพื่อไทยหลายครั้ง

### สมาชิกสภาผู้แทนราษฎร
สุชาติ ภิญโญ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครราชสีมา สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
*นายสุชาติ ภิญโญ , เว็บไซต์รัฐสภาไทย
*ข้อมูลนักการเมืองไทย (นายสุชาติ ภิญโญ), ศูนย์ข้อมูลนักการเมือง

หมวดหมู่:บุคคลจากอำเภอบัวใหญ่
หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
รันชู

thumb|250px|รันชู

**รันชู** หรือ **รันจู** (; ) เป็นสายพันธุ์ของปลาทองสายพันธุ์หนึ่ง ที่ได้รับความนิยมอย่างมากในการเลี้ยงเป็นปลาสวยงาม

รันชู ได้รับการพัฒนาสายพันธุ์ขึ้นมา ในราวปี ค.ศ. 1700 ที่ประเทศญี่ปุ่น หลังจากการเกิดขึ้นมาของปลาทองสายพันธุ์สิงห์จีน โดยชาวญี่ปุ่นได้นำปลาทองสิงห์ญี่ปุ่นมาพัฒนาจนได้เป็นปลาทองสายพันธุ์ใหม่ที่แตกต่างไปจากปลาทองสิงห์ญี่ปุ่นที่มีอยู่ และเรียกชื่อปลาทองสายพันธุ์นี้ว่า "รันชู" หรือ "รันจู"

ปลาทองรันชูเป็นปลาทองที่มีลักษณะคล้ายกับปลาทองสิงห์ญี่ปุ่นมาก โดยเป็นปลาทองที่มีลำตัวอ้วนหนา บึกบึน ไม่มีครีบหลัง ลักษณะของปลาทองรันชูที่สวย ได้มาตรฐาน คือ ต้องมีช่วงหลังโค้งลาดลงได้สัดส่วน ไม่นูนไปข้างหน้าหรือข้างหลังจนเกินไป ความโค้งของหลังไม่ตื้นหรือลึกเกินไป ไม่จำเป็นต้องมีหลังที่โค้งเรียบ ส่วนท้องด้านข้างควรโป่งพอง แนวลำตัวเริ่มจากจะงอยปากจนถึงปลายหางต้องอยู่ในแนวเส้นตรงไม่บิดเบี้ยวหรือโค้งงอ เกล็ดควรมีความสม่ำเสมอเรียงตัวกันเป็นระเบียบจากต้นคอจนถึงโคนหาง และเป็นเงางามแลดูสดใสแวววาว โคนหางใหญ่ บึกบึน แลดูมีพละกำลัง ส่วนหลังดูเมื่อมองจากด้านบนจะแลดูคล้ายเหรียญโคบัน (小判)

ครีบหางต้องแผ่กว้าง สมดุลกันทั้งด้านซ้ายและขวา  ไม่บิดโค้งงอ มีขนาดที่เหมาะสมกับลำตัว ลักษณะของครีบหางมีสองแบบ คือ หางสามแฉก และสี่แฉก มุมยกของหางควรทำมุมไม่เกิน 45 องศา กับแผ่นหลัง ไหล่หางงุ้มมาข้างหน้าเล็กน้อย ส่วนปลายของหางไม่ควรยกสูงกว่าแนวของสันหลัง

สีของปลาทองรันชู มีสีขาว, แสด, แดง หรือแม้กระทั่งดำ เป็นสีเดียวตลอดทั้งตัว หรือจะเป็นหลายสีผสมกันก็ได้ แต่ไม่ว่าจะเป็นสีในโทนเข้มหรืออ่อน ควรมีความเงางามของเกล็ดและเรียงเป็นระเบียบสวยงาม 

มีรูปทรงลำตัวที่ดี ขณะว่ายน้ำไม่เชิดหัวขึ้นหรือก้มหัวจนต่ำเกินไป มีพละกำลังในการว่ายน้ำ พริ้วสวยไม่อืดอาด มีการสะบัดสะโพกที่สวยงาม ครีบทวารหรือครีบก้น ต้องมี จะมีเดี่ยวหรือมีคู่ก็ได้ หากมีควรมีคู่กัน ส่วนครีบอื่น ๆ ไม่มีครีบหลัง มีครีบอก และครีบท้องอย่างละหนึ่งคู่ มีขนาดเท่ากัน ส่วนหัว มีช่องของดวงตาห่างและมีระยะห่างช่วงริมฝีปากจนถึงนัยน์ตาควรจะยาว กลุ้มวุ้นบนหัวทั้งสามส่วนไม่กำหนดลักษณะที่แน่นอน เพียงแต่ให้แลดูแล้วสมดุลกลมกลืนเหมาะสมกับช่วงลำตัว  ส่วนของหัววุ้นบนหัว ต้องปิดทั้งแผ่นปิดเหงือก, ข้างแก้มไปจนถึงริมฝีปาก และบนส่วนหัว แต่ต้องไม่มีขนาดเหมือน ชิชิ คาชิระ

## ศัพท์เฉพาะรันชู
ปลาทองรันชูมีศัพท์เฉพาะที่เรียกขานกันในภาษาญี่ปุ่น ต่าง ๆ อาทิ

**คาชิระ** (かしら) หมายถึง ส่วนหัว

**ชิชิ คาชิระ** (市市 かしら) หมายถึง หัววุ้นแบบสายพันธุ์สิงห์จีน

**โทะ คิง คาชิระ** (甲 金 かしら)หมายถึง ส่วนบนของหัว แปลว่า "หมวกทองคำ"

**โอคาเทมะ คาชิระ** (市の車 かしら)แปลว่า "แก้มยุ้ย"

**ทะสึ คาชิระ** (辰 かしら) หมายถึง กลุ่มวุ้นที่ถัดจากแผ่นปิดเหงือกมาถึงบริเวณเหนือริมฝีปาก ซึ่งเป็นก้อนเนื้อชิ้นใหญ่มีลักษณะเหมือนเขี้ยว ซึ่งชาวไทยเรียกว่า "เขี้ยว" ขณะที่ชาวญี่ปุ่นเรียกว่า "หน้ามังกร"

**ฟุนตัน** (鼻孔) หมายถึง ปุ่มบริเวณรูจมูก

ปลาทองรันชูนั้นสามารถแบ่งได้เป็น 2 จำพวกใหญ่ ๆ คือ ทอปวิว (Top View) คือ มีความสวยงามเมื่อมองจากด้านบน เหมาะสมกับการเลี้ยงในอ่างหรือบ่อ และ ไซด์วิว (Side View) มีความสวยงามของส่วนหลังเมื่อมองจากด้านข้างลำตัว เหมาะสมกับการเลี้ยงในตู้กระจก

ปลาทองรันชูเป็นปลาที่ไม่มีครีบหลัง และเป็นปลาที่โดยปกติแล้วจะมีส่วนหัวที่ทิ่มลงกับพื้นเล็กน้อย เมื่อให้อาหาร ควรให้เป็นอาหารปลาแบบจมน้ำ

## อ้างอิง

## แหล่งข้อมูลอื่น

* BAS เว็บไซต์รันชู 

หมวดหมู่:ปลาทอง
หมวดหมู่:ปลาตู้
สถานีรถไฟเซ็นได

**สถานีรถไฟเซ็นได** () เป็นสถานีรถไฟชุมทางสำคัญในภาคโทโฮกุ ของญี่ปุ่น บริเวณรอยต่อระหว่างเขตอาโอบะและเขตมิยางิโนะในเมืองเซ็นได จังหวัดมิยางิ เปิดใช้งานครั้งแรกเมื่อวันที่ 15 ธันวาคม พ.ศ. 2430 เป็นสถานีที่มีผู้โดยสารมากที่สุดในจำนวนสถานีที่ตั้งอยู่นอกเขตโตเกียว

รถไฟสายอากิตะชิงกันเซ็ง และ โทโฮกุชิงกันเซ็งทุกขบวนต้องจอดที่สถานีนี้ ทั้งเป็นสถานีปลายทางทิศตะวันออกของสายเซ็นซัง และเป็นสถานีหลักของสายหลักโทโฮกุ และสายเซ็นเซกิ

## อ้างอิง

## แหล่งข้อมูลอื่น

* แผนที่สถานีรถไฟเซ็นได 
* ข้อมูลสถานีรถไฟเซ็นได 

ซ
หมวดหมู่:สิ่งก่อสร้างในเซ็นได
นักเตะแข้งสายฟ้า เดอะมูฟวี่ ภาคปะทะโอเกอร์กองทัพสุดแกร่งปรากฏกาย

***นักเตะแข้งสายฟ้า เดอะมูฟวี่ ภาคปะทะโอเกอร์กองทัพสุดแกร่งปรากฏกาย*** (; ) เป็นภาพยนตร์แอนิเมชันซีรีส์ *[[นักเตะแข้งสายฟ้า]]* เข้าฉายในโรงภาพยนตร์เมื่อวันที่ 23 ธันวาคม ค.ศ. 2010 ที่ประเทศญี่ปุ่น โดยภาพยนตร์ได้รับการเปิดตัวทั้งในรูปแบบ 2 มิติ และ 3 มิติ และถือเป็นชุดแรกของซีรีส์นี้ที่ได้รับการสร้างในรูปแบบภาพยนตร์ รวมถึงมีส่วนเชื่อมโยงถึงเกม *[[อินาสึมะอีเลฟเวน 3 เซไค เอะ โนะ โจเซ็น!!]]* ในระบบนินเทนโด ดีเอส ซึ่งเหล่าตัวละครได้ปรากฏในเกมดังกล่าวนี้ ตลอดจน 81 โปรดิวซ์ ได้เชิญนักพากย์พิเศษร่วมในผลงานชุดนี้ด้วย

## เนื้อเรื่องย่อ
เป็นเรื่องราวของทีมฟุตบอล ที่นำโดย เอนโด มาโมรุ ซึ่งได้พาให้ทีมไรมงเข้าแข่งขันกับทีมเทย์โทคุ ซึ่งมี คิโด ยูโตะ เป็นกัปตันทีม โดยทีมเทย์โทคุนั้นมีฝีมือร้ายกาจ แต่แล้วทีมไรมงก็มี โกเอนจิ ชูยะ เข้ามาสมทบอีกแรงจนได้รับชัยชนะในที่สุด ก่อนที่ทีมไรมงจะผ่านเข้ารอบรวมถึงทีมเทย์โทคุในฐานะผู้ชนะครั้งก่อน ถึงกระนั้น ทีมเทย์โทคุได้พลาดท่าในการแข่งขันรอบถัดไปอย่างน่าเสียดาย โกเอนจิ ชูยะ จึงเสนอให้คิโด ยูโตะ มาร่วมทีมของตน และแล้วทีมไรมงก็ได้พบกับทีมคู่ปรับที่มีความน่าสะพรึงกลัวมากที่สุดเท่าที่เคยพบมา นั่นคือ ทีมโอเกอร์ ซึ่งนักกีฬาทุกคนล้วนเป็นทหารที่ได้รับการฝึกเพื่อทำสนามบอลให้กลายเป็นสนามรบแทน

## ตัวละครหลัก

; ทีมไรมง
* เอนโด มาโมรุ: ให้เสียงพากย์โดย จุนโกะ ทาเคอุจิ
* โกเอนจิ ชูยะ: ให้เสียงพากย์โดย ฮิโรฟุมิ โนจิมะ
* คิโด ยูโตะ: ให้เสียงพากย์โดย ฮิโรยูกิ โยชิโนะ
* คาเบยามะ เฮย์โกโร่: ให้เสียงพากย์โดย เมงุมิ ทาโนะ
* คาเซมารุ อิจิโรตะ: ให้เสียงพากย์โดย ยูกะ นิชิงาคิ
; ผู้ช่วยจากอนาคต
* เอนโด คานอน: ให้เสียงพากย์โดย จุนโกะ ทาเคอุจิ
; ทีมโอเกอร์
* บาดาร์ป สลีด: ให้เสียงพากย์โดย ฮิโรชิ คามิยะ

## วิดีโอเกม
* *[[อินาสึมะอีเลฟเวน 3 เซไค เอะ โนะ โจเซ็น!!]]* ได้รับการเปิดตัวโดยมีส่วนเกี่ยวข้องกับภาพยนตร์ดังกล่าว ซึ่งรวมถึงตัวละครพิเศษจากทีมโอเกอร์

## อ้างอิง

## แหล่งข้อมูลอื่น
* 『劇場版 イナズマイレブン 最強軍団オーガ襲来』映画公式サイト 

หมวดหมู่:อินาสึมะอีเลฟเวน
หมวดหมู่:ภาพยนตร์อินาสึมะอีเลฟเวน
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:อนิเมะและมังงะเกี่ยวกับฟุตบอล‎
หมวดหมู่:ตัวละครที่เป็นนักเดินทางข้ามเวลา
หมวดหมู่:ซอคเกอร์แอนิเมชัน
หมวดหมู่:ภาพยนตร์ฟุตบอล
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์ญี่ปุ่น 3 มิติ
หมวดหมู่:ภาพยนตร์ญี่ปุ่น
สิงห์ญี่ปุ่น

thumb|250px|สิงห์ญี่ปุ่น
**สิงห์ญี่ปุ่น** () เป็นปลาทองสายพันธุ์หนึ่งที่ได้รับความนิยมในการเลี้ยงเป็นปลาสวยงาม 

เป็นปลาที่ได้รับการพัฒนาสายพันธุ์ขึ้นมาภายในประเทศไทย มีลำตัวที่อ้วนหนา ดูบึกบึน แข็งแรง ไม่มีครีบหลัง ดูแลคล้ายกับรันชูหรือสิงห์จีนมาก  แต่ทว่าสิงห์ญี่ปุ่นจะมีส่วนหัวที่เล็กกว่า ไม่มีวุ้นบนหัวหรือมีแต่ก็น้อยกว่า ลำตัวสั้น หลังโค้งมน หางสั้นและเชิดขึ้น แลดูสง่า ปลาทองสิงห์ญี่ปุ่นที่สวยงามนั้น ต้องมีส่วนหลังที่โค้งมนเป็นรูปครึ่งวงกลม เหมือนไข่ผ่าซีก ดูจากด้านข้างแล้วลำตัวปลาะต้องกว้าง หัวไม่ทิ่มหรือต่ำลงไป การว่ายน้ำต้องทำได้อย่างสมดุล มีสง่างาม

ปลาทองสิงห์ญี่ปุ่นนั้นมีความแตกต่างจากรันชู ตรงที่สิงห์ญี่ปุ่นนั้นมีลำตัวที่สมส่วน ดูกลมกลึงกว่า อีกทั้งมีข้อหางที่เล็กและลึกกว่า ดังนั้นจึงเหมาะแก่การเลี้ยงในตู้กระจก หรือ ไซด์วิว (Side View) ขณะที่รันชูนั้นจะสวยงามกว่าเมื่อได้มองจากด้านบน จึงเหมาะแก่การเลี้ยงในบ่อหรืออ่างมากกว่า จึงเรียกว่า ทอปวิว (Top View) 

## อ้างอิง

หมวดหมู่:ปลาทอง
หมวดหมู่:ปลาตู้
สิงห์จีน

thumb|250px|สิงห์จีน
**สิงห์จีน** () เป็นปลาทองสวยงามสายพันธุ์หนึ่ง ที่ได้รับความนิยมในการเลี้ยงเป็นปลาสวยงาม

สิงห์จีนเป็นปลาทองที่ได้รับการพัฒนาสายพันธุ์ขึ้นในประเทศจีน ในราวศตวรรษที่ 17 หรือ 18 โดยเรียกชื่อมาจาก ชีชี (石獅) หรือสิงโตหินรูปปั้นที่ทำหน้าที่ทวารบาลเฝ้าประตูต่าง ๆ ตามสถาปัตยกรรมแบบจีน

สิงห์จีน เป็นปลาทองอีกสายพันธุ์หนึ่งที่มีลำตัวป้อม สั้น แลดูหนาบึกบึน ไม่มีครีบหลัง มีส่วนของวุ้นที่หัวมากกว่ารันชูหรือสิงห์ญี่ปุ่น ในบางตัวอาจมีวุ้นปกคลุมมิดทั้งดวงตาเลยก็ได้  มีส่วนคอที่สั้น ลักษณะของปลาทองสิงห์จีนที่ได้มาตรฐานว่า สวย คือ ส่วนหลังโค้ง หางบานออกพอประมาณต้องได้ฉาก ลำตัวไม่ว่าจะสั้นหรือยาวต้องได้สัดส่วน ถ้าเป็นปลาลำตัวยาวปลานั้นต้องอ้วนใหญ่  แกนสันหลัง หาง ครีบทวาร ครีบหน้า และบริเวณหัวต้องใหญ่ ได้สัดส่วนด้วย หากเป็นปลาลำตัวสั้นส่วนต่าง ๆไม่ว่าบริเวณสันหลัง ครีบต่าง ๆ และลำตัวต้องสั้นได้สัดส่วน 

## อ้างอิง

หมวดหมู่:ปลาทอง
หมวดหมู่:ปลาตู้
หลักการกีดกันของเพาลี

**หลักการกีดกันของเพาลี** () คือหลักการของกลศาสตร์ควอนตัมที่ว่า ต้องไม่มีเฟอร์มิออน (อนุภาคที่มีสปินไม่เป็นจำนวนเต็ม) ที่เทียบเท่ากันสองตัวใด ๆ ครอบครองสถานะควอนตัมเดียวกันได้ในเวลาเดียวกัน หากกล่าวให้เข้มงวดยิ่งขึ้นคือ ฟังก์ชันคลื่นรวมของเฟอร์มิออนที่เทียบเท่ากันสองตัวจะเป็นแบบกึ่งสมมาตรเมื่อเทียบกับการแลกเปลี่ยนอนุภาค หลักการนี้พัฒนาขึ้นโดยนักฟิสิกส์ชาวออสเตรีย โวล์ฟกัง เพาลี เมื่อปี ค.ศ. 1925

ตัวอย่างเช่น จะไม่มีอิเล็กตรอนสองตัวใด ๆ ในอะตอมเดี่ยวอะตอมหนึ่งจะมีเลขควอนตัมทั้งสี่แบบเดียวกัน ถ้า *n*, *l*, และ *m<sub>l</sub>* มีค่าเท่ากันแล้ว *m<sub>s</sub>* จะต้องต่างกันทำให้อิเล็กตรอนสองตัวนั้นมีทิศทางสปินตรงข้ามกัน

อนุภาคสปินที่เป็นเลขจำนวนเต็มคือ โบซอน นั้นไม่ได้อยู่ภายใต้หลักการกีดกันของเพาลี โบซอนที่เทียบเท่ากันจำนวนเท่าใดก็ตามสามารถครอบครองสถานะควอนตัมเดียวกันได้ เช่นการผลิตโฟตอนขึ้นด้วยเลเซอร์และของเหลวผลควบแน่นโพส–ไอน์สไตน์

## อ้างอิง

* 
* 
* 
* 
* 

## แหล่งข้อมูลอื่น
* Nobel Lecture: Exclusion Principle and Quantum Mechanics Pauli's own account of the development of the Exclusion Principle.

หมวดหมู่:หลักการสำคัญของฟิสิกส์
หมวดหมู่:พันธะเคมี
กำแพงคูลอมบ์

**กำแพงคูลอมบ์** () ตั้งชื่อตามกฎของคูลอมบ์ ซึ่งตั้งชื่อตามนักฟิสิกส์ ชาร์ล-โอกุสแต็ง เดอ คูลอมบ์ (1736–1806) เป็นกำแพงพลังงานที่เกิดจากปฏิกิริยาไฟฟ้าสถิตย์ซึ่งนิวเคลียสสองตัวจะต้องเอาชนะให้ได้เพื่อจะเข้าใกล้กันมากพอจะทำอันตรกิริยานิวเคลียร์ต่อกันได้ กำแพงพลังงานนี้ได้จากพลังงานศักย์ของไฟฟ้าสถิตย์

: U_{coul} = k {{q_1 \, q_2} \over r}
โดยที่
: *k* คือ ค่าคงที่ของคูลอมบ์ = 8.9876×109 N m² C−2;
: *ε*0 คือ สภาพยอมของอวกาศว่างเปล่า (ค่าคงตัวไฟฟ้า);
: *q<sub>1</sub>*, *q<sub>2</sub>* คือประจุของอนุภาคที่ทำอันตรกิริยาต่อกัน
: *r* คือรัศมีของอันตรกิริยา

ค่า U ที่เป็นบวกหมายถึงเป็นแรงผลัก อนุภาคที่จะทำอันตรกิริยาจึงมีระดับพลังงานสูงขึ้นเมื่อเข้าใกล้กัน ค่าพลังงานศักย์ที่เป็นลบหมายถึงสถานะที่เป็นพันธะกัน (เนื่องจากแรงยึดเหนี่ยว)

หมวดหมู่:ฟิสิกส์นิวเคลียร์
หมวดหมู่:การหลอมนิวเคลียส
หมวดหมู่:นิวเคลียร์เคมี
คายความร้อน

thumb|right|การระเบิด คือปฏิกิริยาคายความร้อนที่รุนแรงที่สุดแบบหนึ่ง

ในการศึกษาเทอร์โมไดนามิกส์ **กระบวนการคายความร้อน** () หมายถึงกระบวนการหรือปฏิกิริยาที่ปลดปล่อยพลังงานออกจากระบบ โดยมากมักปลดปล่อยในรูปของความร้อน แต่ก็อาจอยู่ในรูปของแสง (เช่นประกายไฟ หรือระเบิด) ไฟฟ้า (เช่นแบตเตอรี่) หรือเสียง (เช่นเสียงเผาไหม้ไฮโดรเจน) ผู้คิดคำนี้ขึ้นครั้งแรกคือ Marcellin Berthelot กระบวนการตรงข้ามของการคายความร้อนคือกระบวนการดูดความร้อน ซึ่งดูดซับพลังงานในรูปของความร้อน

หลักการนี้ประยุกต์ใช้ได้มากมายตั้งแต่ฟิสิกส์เชิงกายภาพจนถึงปฏิกิริยาเคมี ซึ่งพลังงานจากพันธะเคมีจะถูกแปลงไปเป็นพลังงานความร้อน

## แหล่งข้อมูลอื่น
* http://chemistry.about.com/b/a/184556.htm ดูปฏิกิริยาคายความร้อนในการทดลองแบบง่ายๆ

หมวดหมู่:อุณหพลศาสตร์
9แก๊ก

**9แก๊ก** () เป็นเว็บไซต์ขำขันภาษาอังกฤษซึ่งดำเนินการโดยกลุ่ม Rollin' Egg โดยเป็นที่รู้จักเนื่องจากเว็บไซต์นี้มักนำอินเทอร์เน็ตมีมมาใช้บ่อยครั้งเพื่อสร้างความบันเทิง

## เนื้อหาและรูปแบบ
เว็บไซต์ไนน์แก๊กมีการนำเสนอในรูปแบบคล้ายบล็อก โดยโพสต์แต่ละโพสต์จะเรียกว่า "แก๊ก" และในแต่ละหน้าจะแสดงแก๊กทั้งหมด 9 แก๊ก อันเป็นที่มาของชื่อเว็บไซต์ แก๊กต่าง ๆ เหล่านี้จะประกอบด้วยรูปภาพทั้งหมด (ในบางครั้งอาจพบเป็นวิดีโอยูทูบ) โดยอาจมีคำบรรยายภาพ พร้อมกับหัวเรื่องซึ่งอธิบายแก๊กต่าง ๆ เหล่านี้อย่างสั้น ๆ เนื้อหาของแก๊กต่าง ๆ มักจะเป็นการนำอินเทอร์เน็ตมีมที่มีอยู่แล้วมาใช้ซ้ำ เช่น การใช้ตัวละครการ์ตูนที่มีรูปหน้าโมโห (Rage comic) ลอลแคท (Lolcat; ภาพแมวพร้อมคำบรรยายภาพโดยเจตนาจะให้เกิดอารมณ์ขัน) ภาพสเก็ตซ์ชีวิตประจำวันในเชิงขำ ๆ แก๊กเกี่ยวกับสามัญทัศน์ของผู้ชาย ผู้หญิง นักการเมือง หรือประเด็นอื่น ๆ ข้อวิพากษ์วิจารณ์ต่อศิลปินและนักแสดง กับผลงานที่เกี่ยวข้อง (เช่น ที่เกี่ยวกับจัสติน บีเบอร์หรือโรเบิร์ต แพททินสัน) ประเด็นเกี่ยวกับเกรียนบนอินเทอร์เน็ต (Trolling) ชีวิตมนุษย์ในแง่ขำขันหรือแง่โศกเศร้า การล้อเลียนหรือความเห็นต่อเหตุการณ์ปัจจุบัน คำพูด เป็นต้น ในบางครั้งไนน์แก๊กยังมีการเรียกให้รวมใจเป็นหนึ่งเดียวด้วยเหตุผลอย่างใดอย่างหนึ่งด้วย

เว็บไซต์ไนน์แก๊กไม่จำเป็นต้องลงทะเบียน แต่ฟังก์ชันบางประการจำเป็นต้องลงทะเบียน เช่น การแสดงความเห็น การเข้าชมเนื้อหาที่ไม่เหมาะสมทางเพศหรือทางภาษา และการโพสต์แก๊ก โดยเมื่อผู้ใช้โพสต์แก๊กลงไปแล้ว แก๊กต่าง ๆ จะเข้าสู่กระบวนการโหวด หากมีจำนวนโหวดมากพอ แก๊กอาจเลื่อนไปสู่หมวดเทรนดิง (Trending) ซึ่งสามารถนำไปปรากฏที่หน้าหลักได้

## การจัดอันดับเว็บไซต์
ด้วยลักษณะเนื้อหาของเว็บไซต์ ทำให้ไนน์แก๊กติดอันดับ 315 ของเว็บไซต์ที่มีผู้เข้าชมมากที่สุดในโลกตามการจัดอันดับของอเล็กซา โดยเมื่อจำแนกตามประเทศ ไนน์แก๊กเป็นเว็บที่มีผู้เข้าชมมากที่สุดเป็นอันดับ 20 ในโปรตุเกส ลำดับที่ 21 ในมาซิโดเนียเหนือ ลำดับที่ 33 ในเอสโตเนีย ลำดับที่ 302 ในไทย ลำดับที่ 339 ในเยอรมัน ลำดับที่ 557 ในสหราชอาณาจักร และลำดับที่ 817 ในสหรัฐอเมริกา

เคลย์ เชอร์กี ได้เขียนไว้ในหนังสือของเขาที่ชื่อ *Cognitive Surplus: Creativity and Generosity in the Connected Age* ว่าไนน์แก๊กเป็นผลิตผลของกระบวนการสร้างสรรค์เวลาว่างของมนุษย์

## ข้อวิพากษ์วิจารณ์
### การคุกคามทางไซเบอร์
เมื่อเดือนมกราคม พ.ศ. 2555 มีรายงานว่าสมาชิกไนน์แก๊กได้มีส่วนร่วมในการคุกคามหน้าเฟซบุ๊กซึ่งเป็นอนุสรณ์ของอแมนดา คัมมิงส์ อายุสิบห้าปีที่ก่ออัตวินิบาตกรรม โดยการโพสต์ข้อความและรูปภาพอันไม่เหมาะสมเชิงดูถูกและเย้ยหยันมรณกรรมของเธอ

## อ้างอิง

## แหล่งข้อมูลอื่น
* เว็บไซต์ไนน์แก๊ก

หมวดหมู่:เว็บไซต์
นิวต์ กิงริช

thumb|นิวต์ กิงริชในเดือนมกราคม พ.ศ. 2555
**นิวตัน ลีรอย "นิวต์" กิงริช** () มีชื่อเมื่อเกิดว่า **นิวตัน ลีรอย แมคเฟียร์สัน** (, เกิด 17 มิถุนายน พ.ศ. 2486) เป็นนักการเมือง นักประพันธ์และที่ปรึกษาการเมืองชาวอเมริกัน ผู้ดำรงตำแหน่งประธานสภาผู้แทนราษฎรสหรัฐอเมริกาคนที่ 58 ตั้งแต่ พ.ศ. 2538 ถึง 2542 เขาเป็นผู้แทนเขตเลือกตั้งผู้แทนราษฎรที่ 6 ของรัฐจอร์เจียพรรคริพับลิกัน นับแต่ พ.ศ. 2522 กระทั่งลาออกจากตำแหน่งใน พ.ศ. 2542 เขาเป็นผู้สมัครสำหรับการเสนอชื่อรับเลือกตั้งประธานาธิบดีของพรรคริพับลิกันใน พ.ศ. 2555

กิงริชเกิดในรัฐเพนซิลเวเนียตอนกลางใต้ มีมารดาเป็นวัยรุ่น เขาในวัยทารกถูกเลี้ยงดูโดยพ่อเลี้ยง ผู้มีอาชีพทหาร เนื่องจากอาชีพของพ่อเลี้ยง กิงริชจึงอาศัยอยู่ในหลายรัฐในวัยเยาว์ เขาเข้าศึกษาในโรงเรียนมัธยมในโคลัมบัส รัฐจอร์เจีย กิงริชเข้าศึกษาต่อในมหาวิทยาลัยเอมโมรีและสำเร็จการศึกษาระดับปริญญาเอกจากมหาวิทยาลัยทูเลน ในคริสต์ทศวรรษ 1970 เขาสอนประวัติศาสตร์และภูมิศาสตร์ที่วิทยาลัยจอร์เจียตะวันตก ระหว่างช่วงนี้ เขารณรงค์รับสมัครเลือกตั้งสมาชิกสภาผู้แทนราษฎรหลายครั้ง กระทั่งชนะการเลือกตั้งในเดือนพฤศจิกายน พ.ศ. 2521 เขาเป็นผู้คุมเสียงในสภา (whip) เสียงข้างน้อยนับแต่ พ.ศ. 2532 ถึง 2538

กิงริชเป็นผู้เขียนร่วมและหัวแรงหลักในการเขียน "Contract with America" และอยู่ในแถวหน้าของความสำเร็จของพรรคริพับลิกันในการเลือกตั้งสมาชิกสภาผู้แทนราษฎร พ.ศ. 2537 ใน พ.ศ. 2538 นิตยสารไทม์จัดให้เขาเป็น "บุคคลแห่งปี" สำหรับบทบาทในการยุติการควบคุมเสียงข้างมากในสภานาน 40 ปีของพรรคเดโมแครต ระหว่างที่เป็นประธานสภาฯ สภาฯ ได้อนุมัติการปฏิรูปสวัสดิการ ผ่านการลดภาษีกำไรส่วนทุนใน พ.ศ. 2540 และใน พ.ศ. 2541 ผ่านงบประมาณสมดุลครั้งแรกนับแต่ พ.ศ. 2512 ระหว่างครองตำแหน่งประธานสภาฯ ความนิยมของเขาภายในสภาค่อย ๆ ลดลงเพราะเขาถูกมองว่าเป็นสายล่อฟ้าสำหรับข้อโต้เถียง เขาถูกลงโทษโดยสภาผู้แทนราษฎรในเดือนมกราคม พ.ศ. 2540 สำหรับการกล่าวหาทางจริยธรรม แม้มีการหลีกเลี่ยงการไต่สวนเต็มรูปแบบ หลังทำผลงานได้เลวแก่พรรคริพับลิกันในการเลือกตั้งสมาชิกสภาผู้แทนราษฎรใน พ.ศ. 2541 กิงริชจึงลาออกจากสภาฯ เมื่อวันที่ 5 พฤศจิกายน พ.ศ. 2541 ภายใต้แรงกดดันจากสมาชิกร่วมพรรค

นับแต่ลาออกจากสภาฯ กิงริชยังมีส่วนร่วมในการโต้วาทีนโยบายสาธารณะโดยทำงานเป็นที่ปรึกษาการเมือง เขาก่อตั้งและเป็นประธานถังความคิดนโยบายหลายแห่ง รวมทั้ง American Solutions for Winning the Future และ Center for Health Transformation เขาเขียนหรือร่วมเขียนหนังสือ 23 เล่ม ในเดือนพฤษภาคม พ.ศ. 2554 เขาประกาศเจตนารมณ์ในการเข้าเสนอชื่อเป็นตัวแทนพรรคริพับลิกันในการลงสมัครชิงตำแหน่งประธานาธิบดีสหรัฐอเมริกา

## อ้างอิง

## แหล่งข้อมูลอื่น

*Newt 2012 *official campaign site*

หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายไอริช
หมวดหมู่:พรรคริพับลิกัน (สหรัฐ)
หมวดหมู่:สมาชิกสภาผู้แทนราษฎรสหรัฐจากรัฐจอร์เจีย
หมวดหมู่:บุคคลจากรัฐจอร์เจีย
หมวดหมู่:บุคคลจากรัฐเพนซิลเวเนีย
หมวดหมู่:บุคคลจากรัฐเวอร์จิเนีย
หมวดหมู่:ผู้สมัครประธานาธิบดีสหรัฐอเมริกา ปี 2012
หมวดหมู่:ประธานสภาผู้แทนราษฎรสหรัฐ
เมกาอัพโหลด

**เมกาอัปโหลดลิมิเต็ด** () เป็นบริษัทออนไลน์มีฐานอยู่ที่ฮ่องกง ก่อตั้งขึ้นเมื่อ พ.ศ. 2548 ดำเนินการบริการออนไลน์จำนวนหนึ่งที่เกี่ยวข้องกับการเก็บและการดูไฟล์ บริษัทดังกล่าวเป็นที่รู้จักเนื่องจากเป็นผู้ให้บริการเว็บไซต์ฝากไฟล์ (file hosting) **megaupload.com** เว็บไซต์ฝากไฟล์หนึ่งใน 15 อันดับสูงสุด

กระทรวงยุติธรรมสหรัฐยึดโดเมนเนมและปิดเว็บไซต์ข้างต้นเมื่อวันที่ 19 มกราคม 2555 หลังจากมีการฟ้องร้องกล่าวหาและจับกุมเจ้าของบริษัทฐานเป็นสมาชิกองค์การที่มีส่วนก่อให้เกิดการละเมิดลิขสิทธิ์ กลุ่มนักเคลื่อนไหว "นิรนาม" (Anonymous) ตอบโต้การปิดเว็บไซต์นี้ โดยวิจารณ์ว่าเป็น "การโจมตีอินเทอร์เน็ตฝ่ายเดียวครั้งใหญ่ที่สุดในประวัติศาสตร์" ทั้งนี้ ตัวคดีเองยังไม่เริ่มพิจารณาไต่สวน

## อ้างอิง

## แหล่งข้อมูลอื่น
**เว็บไซต์ที่เปิดบริการ (หมายเหตุ: ปัจจุบันออฟไลน์แล้ว)**
*Megaupload 
*Megavideo 
*Megapix
*Megalive 
*Megabox 

หมวดหมู่:เว็บไซต์
หมวดหมู่:บริษัทของฮ่องกง
หมวดหมู่:บริษัทที่ก่อตั้งในปี พ.ศ. 2548
หมวดหมู่:สิ้นสุดในปี พ.ศ. 2555
มิยาโกะ มัตสึโมโตะ

**มิยาโกะ มัตสึโมโตะ** (; ) เจ้าของฉายา **แดนซิงควีน** เกิดวันที่ 11 เมษายน ค.ศ. 1985 ที่โตเกียว เป็นทั้งนักแสดง, นางแบบ และนักมวยปล้ำอาชีพชาวญี่ปุ่น สำเร็จการศึกษาจากมหาวิทยาลัยนิฮง ในสาขาศิลปะการแสดง และได้หันเข้าสู่การเป็นนักมวยปล้ำอาชีพในเวลาต่อมา โดยมีเอมิ ซากุระ ซึ่งเป็นนักมวยปล้ำที่มีชื่อเสียงเป็นผู้ฝึกสอน โดยมิยาโกะ มัตสึโมโตะ ได้ใช้เวลาฝึกฝนอย่างหนักนาน 4 เดือน ก่อนที่เธอจะสามารถชนะชิอิ โทมิยะ ซึ่งนับเป็นชัยชนะครั้งแรกของเธอ ปัจจุบัน เธอเป็นตัวแทนขององค์กรกาเคโนะฟูชิโปรเรสต์ลิง

## ประวัติ
แม้ว่าในเบื้องต้น ผลงานด้านมวยปล้ำอาชีพของเธออาจยังไม่โดดเด่นเท่าใดนัก แต่กระแสความนิยมของเธอกลับเพิ่มมากขึ้นจากผลงานด้านอื่น ทั้งทางด้านพิธีกร, การแสดง รวมถึงงานประกวดคอสเพลย์ นอกจากนี้ เธอยังได้ร่วมแสดงในภาพยนตร์ชุด *[[3 เคาน์]]* โดยมีฮิการุ ชิดะ ร่วมแสดง
 
ส่วนในด้านการแข่งขันมวยปล้ำของเธอนั้น เธอมีจุดเด่นที่การเต้นระบำที่สร้างความสนุกสนานให้กับผู้ชม หลังจากนั้น เธอได้ผลักดันตนเองมาเป็นนักมวยปล้ำชั้นนำของไอซ์ริบบอนในระดับทริปเปิลคราวน์ โดยสามารถคว้าเข็มขัดทุกเส้นที่มีอยู่ในค่ายมาครองได้สำเร็จ
 
ปัจจุบัน เธอร่วมแข่งขันในรายการไอซ์ริบบอนอย่างต่อเนื่อง รวมถึงเข้าร่วมแข่งขันกับค่ายอื่นมากขึ้น ซึ่งเธอได้พัฒนาฝีมือของเธออย่างเห็นได้ชัด
 
## รายการแข่งขัน
* ไอซ์ริบบอน (ค.ศ. 2008 – 25 พฤษภาคม ค.ศ. 2011)
* กาเคโนะฟูชิโปรเรสต์ (ค.ศ. 2011 – ปัจจุบัน)
 
## ผลงาน
#### ซีดี
* *อีสุกะคิทโตะ* มัสเคิลวีนัส (5 พฤศจิกายน ค.ศ. 2008)
 
## อ้างอิง

* Miyako Matsumoto « Puroresu Representin' 
 
## แหล่งข้อมูลอื่น

* 
* Ice Ribbon Introduction : Miyako Matsumoto “The Cutest Wrestler in the world”
* 松本　都オフィシャルブログ｢Miyacoco in Wonderland☆powered by Ameba｣
* アイスリボンオフィシャルホームページ・選手紹介 
 

หมวดหมู่:นักมวยปล้ำอาชีพหญิงชาวญี่ปุ่น
หมวดหมู่:นักแสดงญี่ปุ่น
หมวดหมู่:นักกีฬาจากโตเกียว
ประสาท ตันประเสริฐ

**ประสาท ตันประเสริฐ**  (เกิด 28 ตุลาคม พ.ศ. 2494)  เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดนครสวรรค์ อดีตเลขาธิการพรรคชาติพัฒนา อดีตรองหัวหน้าพรรคชาติพัฒนากล้า

## ประวัติ
ประสาท เกิดเมื่อวันที่ 28 ตุลาคม พ.ศ. 2494 เป็นบุตรพลตำรวจตรีประชา ตันประเสริฐ กับนางอรดี ตันประเสริฐ 

สำเร็จการศึกษาระดับปริญญาตรี สาขาการบัญชี จากมหาวิทยาลัยหอการค้าไทย

## การทำงาน
ประสาท ตันประเสริฐ เคยเป็นนักการเมืองท้องถิ่นที่รู้จักในนาม "กำนันอู๊ด" ได้รับเลือกตั้งสมาชิกสภาผู้แทนราษฎรสมัยแรกจากการเลือกตั้ง พ.ศ. 2529 สังกัดพรรคกิจประชาคม ต่อมาในปี พ.ศ. 2530 ได้รับแต่งตั้งเป็นกรรมการบริหารพรรคกิจประชาคม

เขายังเป็นสมาชิกสภาผู้แทนราษฎร จาก การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครในสังกัด พรรคชาติพัฒนาเช่นเดิม แต่ไม่ได้รับเลือกตั้ง 

ต่อมาลงสมัครรับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัด พรรครวมใจไทยชาติพัฒนา แต่ไม่ได้รับเลือกตั้ง

ประสาท ตันประเสริฐ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ เขตเลือกตั้งที่ 6 สังกัด พรรคชาติพัฒนาเพื่อแผ่นดิน โดยเป็นสมาชิกสภาผู้แทนราษฎรในสังกัดพรรคชาติพัฒนาเพื่อแผ่นดิน เพียงคนเดียวที่ได้รับเลือกตั้งในพื้นที่ภาคกลาง จาก การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

ในปี พ.ศ. 2557 เขาได้รับเลือกให้เป็นรองเลขาธิการพรรคชาติพัฒนา ต่อมาใน พ.ศ. 2562 เขาได้รับเลือกให้เป็นรองหัวหน้าพรรคชาติพัฒนา จากนั้นเขาลงสมัครรับเลือกตั้งในพื้นที่ จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง

ต่อมาเขาลงสมัครรับเลือกตั้งในปี พ.ศ.2566 สังกัด พรรคชาติพัฒนากล้า และเป็นผู้สมัครแบบแบ่งเขตคนเดียวของพรรคชาติพัฒนากล้าที่ชนะการเลือกตั้งทั้งประเทศ

### สมาชิกสภาผู้แทนราษฎร
ประสาท ตันประเสริฐ ได้รับเลือกตั้งเป็นสมาชิกสภาผู้แทนราษฎรมาแล้ว 6 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครสวรรค์ สังกัดพรรคกิจประชาคม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครสวรรค์ สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครสวรรค์ สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครสวรรค์ สังกัดพรรคชาติพัฒนาเพื่อแผ่นดิน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครสวรรค์ สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดนครสวรรค์ สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนครสวรรค์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:นักการเมืองพรรคกิจประชาคม
หมวดหมู่:พรรคชาติไทย
หมวดหมู่:พรรคความหวังใหม่
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เตร็นชีน

**เตร็นชีน**  (), **เทร็นท์ชีน** () หรือ **แตร็นเชน** () เป็นเมืองทางทิศตะวันตกของประเทศสโลวาเกีย บนฝั่งแม่น้ำวาก ใกล้กับชายแดนของประเทศเช็กเกีย ห่างจากกรุงบราติสลาวาราว 120 กิโลเมตร มีประชากร 56,000 คน ทำให้เป็นเมืองใหญ่เป็นอันดับ 9 ของประเทศ

## อ้างอิง

หมวดหมู่:เมืองในประเทศสโลวาเกีย
แม่น้ำวาก

**แม่น้ำวาก** (; ; ; ) เป็นแม่น้ำสายยาวสุดของประเทศสโลวาเกีย มีความยาว 406 กิโลเมตร ไหลผ่านทางทิศเหนือและตะวันตกของสโลวาเกีย ก่อนที่จะไหลลงแม่น้ำดานูบที่เมืองคอมาร์นอ

## อ้างอิง

หมวดหมู่:แม่น้ำในประเทศสโลวาเกีย
ดูดความร้อน

ในการศึกษาเทอร์โมไดนามิกส์ **กระบวนการดูดความร้อน** () หมายถึงกระบวนการหรือปฏิกิริยาที่ระบบดูดซับพลังงานจากสิ่งแวดล้อมในรูปของความร้อน กระบวนการตรงข้ามคือกระบวนการคายความร้อน ซึ่งปลดปล่อยพลังงานออกไปในรูปแบบของความร้อน คำนี้คิดขึ้นโดย Marcellin Berthelot (25 ตุลาคม ค.ศ. 1827 – 18 มีนาคม ค.ศ. 1907)

หลักการนี้ใช้กันแพร่หลายตั้งแต่ฟิสิกส์กายภาพไปจนถึงปฏิกิริยาเคมี ซึ่งพลังงานความร้อนถูกแปลงไปเป็นพลังงานพันธะ

## แหล่งข้อมูลอื่น
*Endothermic Definition - MSDS Hyper-Glossary
*School experiment 

หมวดหมู่:อุณหเคมี
หมวดหมู่:อุณหพลศาสตร์
หมวดหมู่:เคมีความร้อน
บริตนีย์ คาร์บาวสกี

**บริตนีย์ มารี คาร์บาวสกี** (; เกิด: 26 มิถุนายน 2529 () ณ เมืองชูการ์แลนด์ รัฐเท็กซัส) เป็นนักแสดงและนักพากย์ชาวอเมริกัน มีผลงานพากย์อะนิเมะเป็นภาษาอังกฤษเป็นจำนวนมาก และมักทำงานให้แก่ฟันนิเมชันเอนเตอร์เทนเมนต์ (Funimation Entertainment), เอดีวีฟิมส์ (ADV Films), เซราฟิมดิจิทัล (Seraphim Digital) และโอกราทร็อน 5000 (OkraTron 5000)

เธอเริ่มทำงานพากย์อะนิเมะ เมื่อมีผู้กำกับการพากย์อะนิเมะคนหนึ่งติดต่อเข้ามาหลังได้ชมเธอแสดงเป็นแจเน็ต (Janet) ในละครเวทีท้องถิ่น ชุด ร็อกกีเฮอร์เรอร์พิกเชอร์โชว์ (Rocky Horror Picture Show) 

## อ้างอิง

หมวดหมู่:นักพากย์ชาวอเมริกัน
ต้นฉบับสองคนสองคม

**ต้นฉบับสองคนสองคม** (, จีนตัวเต็ม: 無間道II, จีนตัวย่อ: 无间道II) เป็นภาพยนตร์ฮ่องกงภาคต่อจาก *[[Infernal Affairs]]* หรือ *สองคนสองคม* ในปี ค.ศ. 2002 นำแสดงโดย เฉิน กวานซี, หยู เหวินเล่อ, เจิ้ง จื้อเหว่ย, หลิว เจียหลิง, อู๋ เจิ้นหวี่, หวง ชิวเชิง, ตู้ เหวินเจ๋อ กำกับโดย แอนดริว เลา และอลัน มัก

## เบื้องหลัง
*Infernal Affairs II* เป็นเรื่องราว 6-7 ปีก่อนที่จะเกิดเรื่องราวใน *Infernal Affairs* ที่จะอธิบายถึงที่มาที่ไปของเบื้องหลังและการกระทำของตัวละครทั้งหมด และอธิบายว่าเหตุใด สารวัตรหว่องถึงต้องส่งตัว เหยิน ไปในแก๊งค์ของแซม และแซมส่งตัว หลิว เข้าไปอยู่ในกรมตำรวจ อีกทั้งยังอธิบายถึงความสัมพันธ์ระหว่างตัวละครทั้งหมด โดยมี ฮาว ซึ่งก็คือพี่ชายแท้ ๆ ของเหยิน เข้ามาในบทบาทในภาคนี้ด้วย

ภาพยนตร์ได้รับคำวิจารณ์ไม่แพ้ภาคแรก และได้เข้าชิงรางวัลหลายรางวัลของฮ่องกง ทั้งจากสถาบันนักวิจารณ์ภาพยนตร์ฮ่องกง และรางวัลภาพยนตร์ฮ่องกงยอดเยี่ยมครั้งที่ 23

## อ้างอิง

## แหล่งข้อมูลอื่น
*http://www.infernalaffairs.com/2003/ 
* 

สองคมสองคน2
สองคมสองคน2
สองคมสองคน2
สองคมสองคน2
สองคมสองคน2
สองคมสองคน2
สองคมสองคน2
เยฺว่เลี่ยงไต้เปี่ยวหวั่วเตอะซิน

**เยฺว่เลี่ยงไต้เปี่ยวหวั่วเตอะซิน**  (; พระจันทร์แทนใจฉัน) เป็นเพลงภาษาจีนกลางที่มีชื่อเสียงของเติ้ง ลี่จวินในช่วงคริสตทศวรรษ 1970  ประพันธ์โดยเวิง ชิงซี (翁清溪) เปิดตัวครั้งแรกในปี พ.ศ. 2516 ขับร้องโดย เฉิน เฟินหลัน (陳芬蘭, Chén Fēnlán) ในอัลบั้ม เมิ่งเซียง (夢鄉, mèngxiāng) ในเดือนพฤษภาคม และหลิว กวานหลิน (劉冠霖, Liú Guānlín) ในอัลบั้ม เยฺว่เลี่ยงไต้เปี่ยวหวั่วเตอะซิน (月亮代表我的心) ในเดือนพฤศจิกายน ต่อมาเติ้ง ลี่จวินนำมาขับร้องบันทึกเสียงในปี พ.ศ. 2520 ในอัลบั้ม 島國之情歌第四集-香港之戀 (The 4th Episode of the Island of Love Songs - Love of Hong Kong) ได้รับความนิยมอย่างมาก บทความในหนังสือพิมพ์นิวยอร์กไทมส์กล่าวถึงเพลงนี้ว่าเป็นหนึ่งในเพลงจีนที่ได้รับความนิยมที่สุดตลอดกาล 

เพลงนี้เป็นเพลงแรก ๆ ของเติ้ง ลี่จวิน ที่ได้รับความนิยมในสาธารณรัฐประชาชนจีนในช่วงประมาณปี พ.ศ. 2521 ภายหลังนโยบายเปิดประตูของเติ้ง เสี่ยวผิงที่เริ่มยอมรับการเข้ามาของวัฒนธรรมต่างชาติ โดยเฉพาะจากไต้หวัน   ภายหลังการเสียชีวิตของเธอเมื่อปี พ.ศ. 2538 เพลงนี้กลับได้รับความนิยมยิ่งขึ้นในเอเชีย ทั้งในมาเลเซีย อินโดนีเซีย ไต้หวัน และประเทศไทย   เพลงของเธอถูกนำมาขับร้องใหม่โดยนักร้องที่มีชื่อเสียง เช่น หวัง เฟย์, เลสลี่ จาง, หลิว เต๋อหัว และ เต๋า เจ๋อ 

## อ้างอิง

## แหล่งข้อมูลอื่น

* 16px 張國榮 Leslie Cheung, 【月亮代表我的心】Official Music Video. 滾石唱片 ROCK RECORDS. 3 มิถุนายน 2012. ทาง ยูทูบ
* พระจันทร์แทนใจฉัน (เยว่เลี่ยงไต้เปี่ยวหว่อเตอซิน) - เติ้งลี่จวิน  ความหมายของเพลง

หมวดหมู่:เพลงจีน
หมวดหมู่:ซีป็อป
หมวดหมู่:ผลงานในปี พ.ศ. 2515
หมวดหมู่:เพลงภาษาจีน
หมวดหมู่:ซิงเกิลในปี พ.ศ. 2521
หมวดหมู่:เติ้ง ลี่จวิน
แมนนาทีแอมะซอน

**แมนนาทีแอมะซอน** () เป็นแมนนาทีชนิดหนึ่งที่อาศัยอยู่ในแหล่งน้ำจืดในลุ่มน้ำแอมะซอน เป็นสัตว์น้ำในอันดับพะยูนหรือที่รู้จักกันในชื่อวัวทะเล พบในประเทศบราซิล, ประเทศเปรู,  ประเทศโคลอมเบีย, ประเทศเอกวาดอร์ และประเทศเวเนซุเอลา ลำตัวมีสีเทาหรือน้ำตาลออกเทา ผิวหนา เหี่ยวย่น มีหนวดรอบปาก มันไม่มีศัตรูทางธรรมชาติที่สำคัญ นอกจากถูกล่าโดยมนุษย์เป็นครั้งคราว แมนนาทีเป็นญาติใกล้ชิดกับพะยูนซึ่งเป็นสัตว์น้ำที่เป็นสัตว์เลี้ยงลูกด้วยน้ำนมจำพวกเดียวที่กินพืชในปัจจุบัน

แมนนาทีแอมะซอนเป็นแมนนาทีขนาดเล็กที่สุดนอกเหนือไปจากแมนนาทีแคระ มันยาว 2.8 เมตร ตัวเมียใหญ่กว่าตัวผู้ สามารถหนักได้ถึง 360 ถึง 540 กิโลกรัม ไม่มีเล็บที่ปลายครีบ

## อ้างอิง

* Multiple new species of large, living mammals (part III)  - Tetrapod zoology. Accessed March 16, 2008.

## แหล่งข้อมูลอื่น

* ARKive - images and movies of the Amazonian manatee '' (Trichechus inunguis) '' 
* Amazonian Manatee article at sirenian.org 

หมวดหมู่:อันดับพะยูน
หมวดหมู่:สัตว์ที่พบในทวีปอเมริกาใต้
แมนนาทีอินเดียตะวันตก

**แมนนาทีอินเดียตะวันตก** () เป็นแมนนาทีชนิดหนึ่ง มีขนาดใหญ่ที่สุดในอันดับพะยูน  แมนนาทีอินเดียตะวันตกจัดเป็นสปีชีส์ที่แยกจากแมนนาทีแอมะซอนและแมนนาทีแอฟริกาบนพื้นฐานจากการศึกษาพันธุกรรมและสัณฐานวิทยา มีสองชนิดย่อยคือ แมนนาทีฟลอริดา (*T. m. latirostris*) และแมนนาทีแคริบเบียน (*T. m. manatus*) อย่างไรก็ตาม การวิจัยล่าสุดทางพันธุกรรม (mtDNA) ชี้ให้เห็นว่าแมนนาทีอินเดียตะวันตกแบ่งได้เป็นสามกลุ่มซึ่งมากหรือน้อยตามการกระจายพันทางภูมิศาสตร์ คือ (1) รัฐฟลอริดาและเกรตเตอร์แอนทิลลิส (2) ภาคกลางและภาคเหนือของอเมริกาใต้ (3) อเมริกาใต้ภาคตะวันออกเฉียงเหนือ

## อ้างอิง

## แหล่งข้อมูลอื่น

*ARKive - images and movies of the West Indian manatee ''(Trichechus manatus)'' 
*Animal Diversity Website: Trichechus manatus
*West Indian manatee from sirenian.org 

หมวดหมู่:มหสัตว์
หมวดหมู่:อันดับพะยูน
แมนนาทีแอฟริกา

**แมนนาทีแอฟริกา** () หรือที่รู้จักกันในชื่อ **แมนนาทีแอฟริกาตะวันตก** เป็นแมนนาทีชนิดหนึ่ง พบมากในทางตะวันตกของทวีปแอฟริกาจากสาธารณรัฐเซเนกัลถึงประเทศแองโกลา นักวิทยาศาสตร์ไม่มีข้อมูลเกี่ยวกับมันมากนัก แต่สร้างสมมุติฐานว่าแมนนาทีแอฟริกานั้นคล้ายกับแมนนาทีอินเดีย

## อ้างอิง

หมวดหมู่:อันดับพะยูน
สตอฟ

**สตอฟ** () เป็นศิลปะการต่อสู้ป้องกันตัวที่สอนโดย **อีวา แฮฟสโยลด์** ซึ่งใช้อักษรรูนและเทพปกรณัมนอร์สในการฝึกสอนโดยอิงจากประเพณีที่เก็บรักษาไว้ในครอบครัวของเขา

ใน ค.ศ. 1990 อีวา แฮฟสโยลด์ ได้พานักศึกษาฝึกสอนทั้งสี่ ฌอน บรัสเฟียด์-ทูเปอ, โคบอน มาเทนส์, ดาวิด วาทคินสัน และ กราฮัม บุชเชอร์ ซึ่งล้วนต่างเป็นครูสตอฟร่วมสมัย ที่ได้รับการฝึกสอนจาก อีวา แฮฟสโยลด์ ทางโดยตรง และถือเป็นลูกศิษย์รุ่นแรกของเขา โดยที่แต่ละรายล้วนได้รับการยอมรับในการเป็นครูผู้สอนต่อไป

สตอฟ มีลักษณะคล้ายกับ ไท่เก๊ก ซึ่งเหล่านักเรียนจะเริ่มต้นด้วยท่าร่ายรำที่คล้ายกับตัวอักษรรูนทั้งสิบหกของอักษรฟูทาร์กรุ่นใหม่

## อ้างอิง

## แหล่งข้อมูลอื่น
* Stav Heimbu  Ivar Hafskjold's personal Stav page.
* Stav International  Information on upcoming events and how to get in touch with instructors.
* Yr Hov  Kolbjorn Märtens' Stav page.
* Ice & Fire UK Graham Butcher's Stav page.
* Ice & Fire USA  Articles and information on Stav courses held in the US.

หมวดหมู่:มวยปล้ำ
หมวดหมู่:ศิลปะการต่อสู้ของยุโรป
เกเรตาโร

**ซานเตียโกเดเกเรตาโร** () หรือ **เกเรตาโร** () เป็นเมืองหลวงและเมืองที่ใหญ่ที่สุดของรัฐเกเรตาโร ประเทศเม็กซิโก ตั้งอยู่ตอนกลางของประเทศ อยู่ห่างจากเม็กซิโกซิตีไปทางทิศเหนือ 213 กิโลเมตร ห่างจากเมืองซานมิเกลเดอาเยนเดไปทางทิศตะวันออกเฉียงใต้ 200 กิโลเมตร และห่างจากเมืองซานลุยส์โปโตซีไปทางทิศใต้ 200 กิโลเมตร เมืองก่อตั้งเมื่อวันที่ 25 กรกฎาคม ค.ศ. 1531 ในระหว่างสงครามระหว่างสเปนกับชนพื้นเมือง และได้เกิดคราสในระหว่างการรบ ในขณะที่นักบุญเจมส์ ขี่ม้าขาวแบกกางเขนสีชมพู เป็นเหตุให้ชนพื้นเมืองยอมแพ้

ใน ค.ศ. 1996 ยูเนสโกได้ขึ้นทะเบียนย่านประวัติศาสตร์ของเมืองเกเรตาโรเป็นแหล่งมรดกโลก

ปัจจุบันเกเรตาโรถือเป็นเมืองที่มีการเจริญเติบโตเร็วที่สุดเมืองหนึ่งในประเทศ มีเศรษฐกิจหลักเช่นอุตสาหกรรมเคมี ผลิตภัณฑ์กระดาษ เครื่องจักร เป็นเหตุให้มีคนจากหลายแห่งในประเทศอพยพมาอยู่ในเมืองนี้

## อ้างอิง

หมวดหมู่:เมืองในประเทศเม็กซิโก
หมวดหมู่:รัฐเกเรตาโร
หมวดหมู่:แหล่งมรดกโลกในประเทศเม็กซิโก
หมวดหมู่:แหล่งมรดกโลกทางวัฒนธรรม
ปืนแก็ตลิง

**ปืนแก็ตลิง** () เป็นอาวุธยิงเร็วในยุคแรกๆ ซึ่งเป็นที่รู้จักกันดีชนิดหนึ่ง เป็นผู้บุกเบิกปืนกลสู่รูปแบบปัจจุบัน มันเป็นที่รู้จักเพราะการใช้งานโดยกองกำลังฝ่ายสหพันธรัฐระหว่างสงครามกลางเมืองอเมริกันในช่วงคริสต์ทศวรรษที่ 1860 ซึ่งเป็นการใช้งานครั้งแรกของปืนชนิดนี้ในสนามรบ  ภายหลังมันเป็นที่ความนิยมมากในการใช้โจมตีในยุทธการหุบเขาแซนจัวน์ระหว่างสงครามสเปน-อเมริกา

การทำงานของปืนแก็ตลิงมีจุดเด่นอยู่ที่การออกแบบลำกล้องปืนให้มีหลายลำกล้อง รวมกลุ่มแบบวงกลม ซึ่งจะช่วยในการระบายความร้อนและลำดับการยิงที่เกิดขึ้นพร้อมการบรรจุกระสุน แต่ละลำกล้องจะยิงออกไปหนึ่งนัดเมื่อถึงจุดรอบ จากนั้นจะสลัดปลอกกระสุนเปล่า บรรจุกระสุนใหม่ และระบายความร้อน  โครงแบบนี้ช่วยให้ปืนมีอัตราการยิงที่เร็วโดยที่ลำกล้องไม่ร้อนเกินไป

## อ้างอิง

## แหล่งข้อมูลอื่น

* 19th Century Machine Guns
* List of Military Gatling & Revolver cannons
* Austro-Hungarian Gatling Guns 
*  -- *Gatling gun*
*  -- *improved Gatling gun*
*  -- *revolving battery gun*
*  -- *improvement in revolving battery guns*
* Description of operating principle (with animation) from HowStuffWorks
* CGI animated GAU-17/A
* Animations and technical descriptions of 1862, 1865 and 1874 models (Requires Quicktime and not suitable for slow-speed links)

## ประเภทของปืนกล
* เอ็ม 134

หมวดหมู่:ปืนกล
ขุขันธ์

อาจหมายถึง
* อำเภอขุขันธ์ จังหวัดศรีสะเกษ
* จังหวัดขุขันธ์ จังหวัดของไทยในอดีต
* เทศบาลตำบลเมืองขุขันธ์ เดิมชื่อ เทศบาลตำบลห้วยเหนือ
* โรงเรียนขุขันธ์ อำเภอขุขันธ์ จังหวัดศรีสะเกษ
* วิทยาลัยเทคโนโลยีบริหารธุรกิจรักไทย ขุขันธ์ วิทยาลัยอาชีวศึกษาเอกชน
* โขนขุขันธ์ การแสดงนาฏยศิลป์
พลัมยุโรป

**พลัมยุโรป** (*Prunus domestica* บางครั้งเป็น *Prunus × domestica*) เป็นพืชในสกุล *[[Prunus]]* ที่มีหลากหลายพันธุ์ บ่อยครั้งมักเรียกว่า **"พลัม"** แต่พลัมทั้งหมดไม่ได้เป็นพืชชนิดนี้ เชื่อว่ามันเป็นลูกผสมระหว่าง *[[Prunus spinosa]]* และ *[[Prunus cerasifera]]* พันธุ์ *divaricata*

พลัมส่วนใหญ่ปลูกอยู่ในยุโรปและสหรัฐอเมริกา นอกจากรับประทานผลสดแล้ว ยังนำมาตากแห้งเรียกว่าลูกพรุน (พรุน (พลัมแห้ง) ส่วนมากทำมาจากผลไม้ชนิดนี้) ซึ่งสามารถนำมาทำทาร์ต แช่อิ่ม แยมและน้ำลูกพรุนเข้มข้น

## ชนิดย่อย
* *P. domestica* ssp. *domestica*
* *P. domestica* ssp. *insititia*
* *P. domestica* ssp. *intermedia*
* *P. domestica* ssp. *italica*
* *P. domestica* ssp. *pomariorum*
* *P. domestica* ssp. *prisca*
* *P. domestica* ssp. *syriaca*

## อ้างอิง

* European Garden Flora; vol. IV; 1995.

## แหล่งข้อมูลอื่น

หมวดหมู่:สกุลพรุน
หมวดหมู่:ผลไม้
อรนุช อิศรางกูร ณ อยุธยา

ท่านผู้หญิง**อรนุช อิศรางกูร ณ อยุธยา** เป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และผู้อำนวยการฝ่ายจัดจำหน่าย มูลนิธิส่งเสริมศิลปาชีพ รวมถึงเป็นภริยาของจิรายุ อิศรางกูร ณ อยุธยา องคมนตรี

## ประวัติ
ท่านผู้หญิงอรนุช อิศรางกูร ณ อยุธยา (สกุลเดิม ทองเนื้อดี) เกิดเมื่อวันที่ 13 เมษายน พ.ศ. 2486 เป็นบุตรของวารี กับสุนทรี ทองเนื้อดี มีพี่น้อง 5 คน จบการศึกษามัธยมศึกษาปีที่ 6 จากโรงเรียนราชินี และ FRANCES KING SECRETARIAL COLLEGE ณ กรุงลอนดอน ประเทศอังกฤษ ต่อมาสมรสกับจิรายุ อิศรางกูร ณ อยุธยา องคมนตรี, อดีตผู้อำนวยการสำนักงานทรัพย์สินส่วนพระมหากษัตริย์, อดีตเลขาธิการพระราชวัง, อดีตรัฐมนตรีว่าการกระทรวงอุตสาหกรรม และรัฐมนตรีประจำสำนักนายกรัฐมนตรี สมัยรัฐบาลของพลเอกเปรม ติณสูลานนท์ มีบุตร 2 คน คือ 
* จิรุตม์ อิศรางกูร ณ อยุธยา (เอ้) อดีตผู้อำนวยการสำนักงานส่งเสริมการจัดประชุมและนิทรรศการ (องค์การมหาชน)
* จิรัตถ์ อิศรางกูร ณ อยุธยา (โอ๊ต) ผู้อำนวยการสำนักเจรจาการค้าบริการและการลงทุน กรมเจรจาการค้าระหว่างประเทศ กระทรวงพาณิชย์
 
ท่านผู้หญิงอรนุช ได้ทำงานในคณะครุศาสตร์ จุฬาลงกรณ์มหาวิทยาลัย, เลขาของผู้เชี่ยวชาญด้านคมนาคม สภาพัฒนาการเศรษฐกิจแห่งชาติ,แผนกโฆษณา หนังสือพิมพ์บางกอกโพสต์,เลขาของกรรมการผู้จัดการ,ผู้ช่วยหัวหน้า เอ.อี.ทำโฆษณาให้ลูกค้า บริษัทกล๊าสแอ๊ดเวอร์ไทซิ่ง, เลขาฯ ทำงานทางศูนย์วิจัยทางทหาร ซึ่งมีผู้เชี่ยวชาญ อเมริกันมาสำรวจข้อมูลลุ่มแม่น้ำโขง,บริษัทอุตสาหกรรมพรมไทย และ เลขาฯ องค์การการบินพลเรือนระหว่างประเทศขององค์การสหประชาชาติ 

ต่อมา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ท่านผู้หญิงอรนุชถวายงานเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และท่านยังดำรงตำแหน่งเป็นผู้อำนวยการฝ่ายจัดจำหน่ายของมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ดูแลร้านจิตรลดาไปในคราวเดียวกันด้วย 

## เครื่องราชอิสริยาภรณ์
ท่านผู้หญิงอรนุช อิศรางกูร ณ อยุธยา ได้รับพระราชทานเครื่องราชอิสริยาภรณ์ ดังนี้

* 
* 
* 
* 

## อ้างอิง

หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ราชสกุลอิศรางกูร
หมวดหมู่:ณ อยุธยา
หมวดหมู่:คู่สมรสของนักการเมืองไทย
หมวดหมู่:บุคคลจากโรงเรียนราชินี
หมวดหมู่:บุคคลจากคณะครุศาสตร์ จุฬาลงกรณ์มหาวิทยาลัย
อังกาบ บุณยัษฐิติ

**ท่านผู้หญิงอังกาบ บุณยัษฐิติ** เป็นกรรมการสภาสถาบันผู้ทรงคุณวุฒิของสถาบันเทคโนโลยีจิตรลดา อดีตผู้จัดการและผู้อำนวยการโรงเรียนจิตรลดา และเป็นอดีตอธิการบดีสถาบันเทคโนโลยีจิตรลดา

## ประวัติ
ท่านผู้หญิงอังกาบ บุณยัษฐิติ เกิดเมื่อวันที่ 14 ตุลาคม พ.ศ. 2477 เป็นบุตรสาวคนสุดท้องของ อำมาตย์เอก พระยาประสาทธาตุการย์ (กิมปี๊ ประนิช พ.ศ. 2433-2512) กับ คุณหญิงวาส ประสาทธาตุการย์ (วาส ประนิช) สำเร็จการศึกษาระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย ระดับปริญญาโทจาก มหาวิทยาลัยวิสคอนซิน แมดิสัน สหรัฐอเมริกา ด้านครอบครัวสมรสกับ นายโกวิท บุณยัษฐิติ บุตรของ หลวงประกอบนิติสาร กัน ท่านผู้หญิง ถวิล ประกอบนิติสาร มีบุตรธิดารวม 3 คน

## เครื่องราชอิสริยาภรณ์

## อ้างอิง

หมวดหมู่:ท่านผู้หญิง
หมวดหมู่:บุคคลจากโรงเรียนจิตรลดา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากวิทยาลัยเทคโนโลยีจิตรลดา
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ท.ภ.
นางกวัก (แก้ความกำกวม)

**นางกวัก** อาจหมายถึง

* นางกวัก, ชื่อรูปศักดิ์สิทธิ์ที่ทำด้วยจะงอยงวงช้างหรือสิ่งอื่น โดยเชื่อว่าเป็นเครื่องเรียกเอาโชคลาภมาให้
* นางกวัก, ชื่อไม้ล้มลุกมีหัวใต้ดินชนิด *Eucharis grandiflora* Planch. et Link. ในวงศ์ Amaryllidaceae ดอกสีขาว กลิ่นหอมในตอนเย็น นิยมปลูกไว้ ในบ้านโดยเชื่อว่านำโชคลาภมาให้, ว่านนางกวัก ก็เรียก
* นางกวัก ละครโทรทัศน์ โดยออกอากาศทางสถานีโทรทัศน์สีกองทัพบกช่อง 7
โปรเตสแตนต์ในประเทศไทย

**คริสตจักรโปรเตสแตนต์ในประเทศไทย** เข้ามาในประเทศไทยครั้งแรก ในปี ค.ศ. 1828

## องค์กรโปรเตสแตนต์ในประเทศไทย
องค์กรที่ใหญ่ที่สุดคือ สภาคริสตจักรในประเทศไทย (CCT) ก่อตั้งในปี ค.ศ. 1934 โดยการรวมกลุ่มต่างๆของโปรเตสแตนต์เข้าด้วยกัน โดยรวมถึง คณะเพรสไบทีเรียนอเมริกัน ลูเทอแรน จากเยอรมัน มาเบอร์เกอร์ มิชชั่น และกลุ่มอื่นๆ ตั้งเป้าหมายเป็นคณะโปรเตสแตนต์ที่ใหญ่ที่สุดในประเทศไทย ซึ่งรวมชาวไทย, จีน, เกาหลี และกลุ่มชนที่ใช้ภาษาอังกฤษ สภาคริสตจักรในประเทศไทย เป็นสมาชิกของสภาคริสตจักรโลก ซึ่งมีสมาชิกในกว่า 150 ประเทศ โดยมีกลุ่มอื่น ๆ เช่น กลุ่มคณะแบปทิสต์ กลุ่มเซเว่นเดย์แอดเวนทิสต์

นอกจาก สภาคริสตจักรในประเทศไทย มีองค์การโปรเตสแตนต์ในประเทศไทยที่ได้รับการรับรองจากรัฐบาลได้แก่ สหกิจคริสเตียนแห่งประเทศไทย และ สหคริสตจักรแบ๊บติสต์ในประเทศไทย

## คณะผู้ศรัทธา
มีคณะผู้ศรัทธาชาวคริสต์ปฏิบัติงานอยู่โดยทั่วประเทศ มีการจัดตั้งโบสถ์เล็กๆ นำโดยมิชชั่นนารีชาวต่างประเทศและมิชชั่นนารีในประเทศ จัดตั้ง โบสถ์และกลุ่มภาวนาอยู่โดยทั่วไป กลุ่มที่ใหญ่ที่สุดคือ กลุ่มวายแวมสงขลา(YWAM Songkhla) ซึ่งมีชาวเกาหลีใต้ทำงานตลอดเวลากว่า 200 คนและมีผู้ปฏิบัติงานชาวไทยกว่า 100 คน มีผู้นำสูงสุดคือศาสนาจารย์ "คง โยนก" (Kong Yeonok) ชาวเกาหลีเหนือ มีกลุ่มจัดตั้งในกว่า 20 แห่ง ทั่วประเทศ คณะผู้ศรัทธาอื่นได้แก่ โอเอ็มเอฟ อินเตอร์เนชั่นแนล มีการส่งครูชาวคริสต์เข้าปฏิบัติงานตามโรงเรียนต่างๆ ในเมืองใหญ่เช่น กรุงเทพ พัทยา เชียงใหม่ เชียงราย สงขลา ฯลฯ

## โรงพยาบาลโปรเตสแตนต์
* โรงพยาบาลกรุงเทพคริสเตียน
* โรงพยาบาลบางกอกแอดเวนติสต์มิชชั่น
* โรงพยาบาลโอเวอร์บรู๊ค จังหวัดเชียงราย
* โรงพยาบาลแมคคอร์มิค จังหวัดเชียงใหม่
* โรงพยาบาลแพร่คริสเตียน แพร่
* โรงพยาบาลกรุงเทพคริสเตียนนครปฐม
* สถานพยาบาลคริสเตียนแม่น้ำแควน้อย จังหวัดกาญจนบุรี
* สถานพยาบาลแวนแซนด์วู้ด จังหวัดลำปาง
* สถาบันแมคเคนเพื่อการฟื้นฟูสภาพ จังหวัดเชียงใหม่

## พระคริสตธรรม
สหสมาคมพระคริสตธรรม เริ่มงานในประเทศไทยในปี ค.ศ. 1828 และในปี ค.ศ. 1966 สมาคมพระคริสตธรรมไทย ได้ก่อตั้งขึ้นอย่างเป็นทางการ ตั้งแต่ปี ค.ศ. 1838 งานประกาศพระกิตติคุณของโปรแตสแตนท์ได้เข้ามาสู่ประเทศไทย จนถึงปี ค.ศ. 1861 คณะเพรสไบทีเรียนได้ตั้งโรงพิมพ์ขึ้นในกรุงเทพมหานคร ในปี ค.ศ. 2005 สมาคมพระคริสตธรรมไทย ได้จัดพิมพ์พระคริสตธรรมคัมภีร์ 43,740 เล่ม และพระคริสตธรรมใหม่ จำนวน 9,629 เล่ม

## สถิติ
สถิติจำนวนคริสต์ศาสนิกชนนิกายโปรเตสแตนต์ในประเทศไทยปี พ.ศ. 2561 มีดังนี้

## ดูเพิ่ม

* โอเอ็มเอฟในประเทศไทย
* องค์การวายแวมประเทศไทย

## อ้างอิง

*
พ.ศ. 2604

**พุทธศักราช 2604** ตรงกับปีคริสต์ศักราช 2061 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน
## เหตุการณ์
* 20 เมษายน - สุริยุปราคาเต็มดวงจะเกิดขึ้นในวันนี้
* 28 กรกฎาคม - ดาวหางฮัลเลย์โคจรกลับมาตำแหน่งที่ใกล้ดวงอาทิตย์ที่สุด หลังจากที่มันกลับมาครั้งล่าสุดเมื่อวันที่ 9 กุมภาพันธ์ พ.ศ. 2529

## วันสำคัญทางศาสนาและพิธีกรรม
หม่อมราชวงศ์จีริกัญญา โชติกเสถียร

ท่านผู้หญิง **จีริกัญญา โชติกเสถียร** ผู้ช่วยราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

## ประวัติ
ท่านผู้หญิง **จีริกัญญา โชติกเสถียร** มีนามเดิมว่า **หม่อมราชวงศ์จีริกัญญา กิติยากร** (4 พฤษภาคม พ.ศ. 2490) เป็นธิดาของหม่อมเจ้าจีรินันท์ กิติยากร กับหม่อมสมลักษณ์ กิติยากร ณ อยุธยา (สกุลเดิม ทิพย์สมัย) สมรสกับหรรษา โชติกเสถียร มีบุตร 2 คน คือ จิตีวันต์ โชติกเสถียร และอภิธร โชติกเสถียร 

ปัจจุบันเป็นผู้ช่วยราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยได้ถวายงานรับใช้มาโดยตลอด

## เครื่องราชอิสริยาภรณ์
 ได้รับพระราชทานเครื่องราชอิสริยาภรณ์ ดังนี้

## ลำดับสาแหรก



## อ้างอิง

หมวดหมู่:ท่านผู้หญิง
หมวดหมู่:หม่อมราชวงศ์
หมวดหมู่:ราชสกุลกิติยากร
หมวดหมู่:สกุลโชติกเสถียร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.5
หมวดหมู่:ผู้ได้รับเหรียญรัตนาภรณ์ ว.ป.ร.5 (ร.10)
เยอรมันยิวยิตสู

**เยอรมันยิวยิตสู** () เป็นศิลปะการต่อสู้ที่มีความเกี่ยวข้องกับยิวยิตสูแบบดั้งเดิมของประเทศญี่ปุ่น โดยได้มีการพัฒนาในประเทศเยอรมนีขึ้นในยุค 1960 โดยใช้เทคนิคจากยิวยิตสู, ยูโด ตลอดจนศิลปะการต่อสู้แขนงต่างๆ ทั้งแบบดั้งเดิมและสมัยใหม่รวมกัน โดยสภาปกครองในเยอรมนีคือ DJJV (Deutscher Ju-Jutsu Verband) ศิลปะการต่อสู้นี้ได้มีการแข่งขันจากการประสานงานในระดับสากลโดย สหพันธ์ยิวยิตสูนานาชาติ โดยมีระบบการเรียนการสอนสำหรับกองกำลังตำรวจเยอรมัน

## คำศัพท์
ในประเทศเยอรมนี คำว่า "Ju-Jutsu" มักใช้สื่อถึง เยอรมัน ยิว-ยิตสู อยู่เสมอ ในขณะที่รูปแบบอื่นๆ ที่เกี่ยวข้องกับยิวยิตสูของญี่ปุ่นจะสะกดว่า "Jiu Jitsu" แทน

## ประวัติ
ใน ค.ศ. 1967 กลุ่มสมาชิกของสภาแดนเยอรมัน (DDK) ได้เริ่มพัฒนาระบบการป้องกันตัวใหม่ตามหลักแบบ ยูโด, คาราเต้, ไอคิโด ทั้งสามรูปแบบที่ต่างได้รับอิทธิพลจากยิวยิตสูญี่ปุ่นแบบดั้งเดิม โดยมุ่งเน้นเทคนิคที่สามารถนำมาใช้ได้ในสถานการณ์จริงเป็นส่วนมาก เป็นระยะเวลาหลายปี ที่ประสบการณ์การทำงานของตำรวจ และเทคนิคจากศิลปะการต่อสู้อื่น ต่างมีอิทธิพลต่อระบบ ใน ค.ศ. 2000 ยังได้มีการเพิ่มเทคนิคจาก เอสกรีมา, แซมโบ, บราซิลเลี่ยน ยูยิสสู, หวิงชุน, มวยไทย, มวยสากล และอื่นๆ โดยมีการจัดตั้งขึ้นเป็นทางการใน เยอรมัน ยิว-ยิตสู

## อ้างอิง

## แหล่งข้อมูลอื่น
* Deutscher Ju-Jutsu Verband (German Ju-Jutsu Association) 

หมวดหมู่:ยิวยิตสู
หมวดหมู่:ศิลปะการต่อสู้ของยุโรป
หมวดหมู่:ศิลปะการต่อสู้ของเยอรมนี
พลิกเกมทรชน คนเหนือเมฆ

**พลิกเกมทรชน คนเหนือเมฆ** (, จีนตัวย่อ: 跟踪; จีนตัวเต็ม: 跟蹤, คำแปล: *กับดัก*) ภาพยนตร์แนวแอ็คชั่นทริลเลอร์สัญชาติฮ่องกง นำแสดงโดย เยิ่น ต๊ะหัว, เหลียง เจียฮุย, ฉี จื่อซาน, หลินเซียะ กำกับโดย ตู้ ฉีฟง และหยู ไหน่ไห่

## เนื้อเรื่อง
ในกรมตำรวจฮ่องกง หน่วยสอดแนม ตำรวจทุกคนจะไม่มีชื่อจริงและจะถูกตั้งชื่อเป็นรหัสทั้งนั้น หัวหมา เป็นนายตำรวจฮ่องกงที่เชี่ยวชาญด้านการสะกดรอยและถอดรหัส ขณะเดียวกันกับที่ หมูน้อย นายตำรวจหญิงหน้าใหม่ที่เพิ่งเข้ามาในหน่วยนี้  และต้องพบกับการล่าโจรจารกรรมเพชร ที่นำทีมโดย "มนุษย์ล่องหน"  ขณะที่หัวหมาเองก็ถูกแทงจนได้รับบาดเจ็บสาหัส หมูน้อย ตำรวจหัดใหม่ต้องสืบหาเบาะแสของอาชญากรกลุ่มนี้เพื่อกระชากหน้ากากและลากคอเข้าคุกด้วยตนเอง แต่งานนี้ยากกว่าที่คิด เพราะดูเหมือนว่ามนุษย์ล่องหนจะรู้เท่าทันตำรวจทุกฝีก้าว โดยที่การจะตามไปถึงตัวมนุษย์ล่องหนได้  ต้องตามเบาะแสของ "แฟทแมน" ซึ่งเป็นลูกน้องในทีมของมนุษย์ล่องหนให้ได้ซะก่อน

## นักแสดง
*เยิ่น ต๊ะหัว...หัวหมา
*เหลียง เจียฮุย...มนุษย์ล่องหน
*ฉี จื่อซาน...หมูน้อย
*หลินเซียะ...แฟทแมน
*เส้า เหม่ยฉี...มาดาม

## เบื้องหลัง, การออกฉายและการวิจารณ์
*Eye in the Sky* เป็นผลงานจากการสร้างและกำกับ โดย ตู้ ฉีฟง ผู้กำกับฯชาวฮ่องกงที่มีชื่อเสียง โดยเฉพาะกับภาพยนตร์แนวแอ็คชั่นทริลเลอร์  โดยมีนักแสดงชั้นนำ อย่าง เยิ่น ต๊ะหัว และเหลียง เจียฮุย พร้อมด้วย เส้า เหม่ยฉี มาแสดงนำ และมี ฉี จื่อซาน นางงามฮ่องกงในปี ค.ศ. 2004 ที่เป็นผลงานการแสดงเรื่องแรก

ภาพยนตร์เมื่อออกฉายครั้งแรกในเทศกาลภาพยนตร์นานาชาติฮ่องกงในเดือนมิถุนายน ค.ศ. 2007 จัดเป็นภาพยนตร์อาชญากรรมแนวใหม่ที่ไม่เน้นฉากขับรถไล่ล่า และดวลปืน แต่เต็มไปด้วยบรรยากาศลุ้นระทึกกับปฏิบัติการไล่ล่าชิงไหวชิงพริบระหว่างตำรวจและอาชญากร ด้วยภาพมุมสูงที่ให้อารมณ์แตกต่าง คล้ายกับภาพยนตร์ฮอลลีวูดเรื่อง *[[The Recruit]]* และ *[[The Mission Impossible]]* ได้รับคำวิจารณ์ในทางที่ดีมากมายจากสื่อมวลชนและผู้ชม

นอกจากนี้แล้วยังได้เข้าฉายในเทศกาลภาพยนตร์เบอร์ลิน และยังได้รับรางวัลตัดต่อยอดเยี่ยมจากรายการเอเชี่ยน ฟิล์ม อะวอร์ดส์อีกด้วย

สำหรับในประเทศไทย เข้าฉายในโรงภาพยนตร์ทั่วไปในวันที่ 5 กรกฎาคม ค.ศ. 2007 โดยสหมงคลฟิล์ม และออกอากาศทางโทรทัศน์ทางช่อง 7 2 ครั้ง คือในวันที่ 12 เมษายน ค.ศ. 2011 ในเวลา 08.30 น. และ15 มกราคม ค.ศ. 2012 ในรายการ ในเวลา 03.25 น.

## อ้างอิง

## แหล่งข้อมูลอื่น
*
*เว็บไซต์อย่างเป็นทางการของภาพยนตร์ 

หมวดหมู่:ภาพยนตร์โลดโผน
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ที่กำกับโดย ตู้ ฉีฟง